हरिद्वार। कांग्रेस 139वीं स्थापना दिवस के मौके पर कांग्रेसियों ने कार्यालय विवाद में गिरफ्तारी की मांग को लेकर गुरुवार को शहर कोतवाली का घेराव किया। इस दौरान कांग्रेसियों ने मुकदमे में देशद्रोह की धारा बढ़ाने की मांग की। करीब 2 घंटे तक कांग्रेसी नगर कोतवाली में डटे रहे। गुरुवार को कांग्रेस ने शहर कार्यालय का ताला तोड़े जाने के विरोध में कार्यालय के बाहर प्रदर्शन किया। प्रदर्शन के बाद कांग्रेसियों ने नगर कोतवाली का घेराव किया और आरोपियों की गिरफ्तारी तक धरना प्रदर्शन आंदोलन जारी रखने की चेतावनी दी। कांग्रेस पार्टी का आरोप है कि 19दिसंबर को अमीन के आने से पूर्वी दूसरे पक्ष ने कार्यालय का ताला तोड़कर उसे पर कब्जा कर लिया। मामले में दूसरे पक्ष ने इन आरोपों का खंडन करते हुए कांग्रेस पर मामले को राजनीतिक रंग देने का आरोप लगाया है। कांग्रेसियों ने आरोप लगाया है कि राष्ट्रीय ध्वज के साथ ही राष्ट्रपिता महात्मा गांधी की प्रतिमा के साथ छेड़छाड़ भी की गई है। इस पूर्व कांग्रेसियों ने अपना 139वें स्थापना दिवस सुभाष घाट पर ही मनाया। इस मौके पर कांग्रेस के सभी कार्यकर्ताओं ने इकट्ठा होकर पार्टी का ध्वज फहराया। महानगर अध्यक्ष सतपाल ब्रह्मचारी ने कहा कि कांग्रेस पार्टी की स्थापना इस समय हुई थी जब पूरा देश गुलाम था और आजादी की लड़ाई पाठ कांग्रेस पार्टी के नेताओं ने महात्मा गांधी के नेतृत्व में बहुत लंबे समय तक लड़ी इतना ही नहीं जब देश आजाद हुआ। तब भी देश के सामने बहुत सी चुनौतियां थी। कांग्रेस के धरना प्रदर्शन में पूर्व मंत्री हरक सिंह रावत, पूर्व विधायक रामयश सिंह, पूर्व पालिका अध्यक्ष प्रदीप चौधरी, पूर्व दर्जाधारी राज्य मंत्री डॉ संजय पालीवाल, कार्यकारी अध्यक्ष अमन गर्ग, स्वतंत्रता सेनानी उत्तराधिकारी प्रकोष्ठ अध्यक्ष मुरली मनोहर तथा जिला कांग्रेस ग्रामीण अध्यक्ष राजीव चौधरी सहित कई अन्य मौजूद रहे।
हरिद्वार। कुंभ में पहली बार गौ सेवा संस्थान श्री गोधाम महातीर्थ पथमेड़ा राजस्थान की ओर से गौ महिमा को भारतीय जनमानस में स्थापित करने के लिए वेद लक्ष्णा गो गंगा कृपा कल्याण महोत्सव का आयोजन किया गया है। महोत्सव का शुभारंभ उत्तराखंड गौ सेवा आयोग उपाध्यक्ष राजेंद्र अंथवाल, गो ऋषि दत्त शरणानंद, गोवत्स राधा कृष्ण, महंत रविंद्रानंद सरस्वती, ब्रह्म स्वरूप ब्रह्मचारी ने किया। महोत्सव के संबध में महंत रविंद्रानंद सरस्वती ने बताया कि इस महोत्सव का उद्देश्य गौ महिमा को भारतीय जनमानस में पुनः स्थापित करना है। गौ माता की रचना सृष्टि की रचना के साथ ही हुई थी, गोमूत्र एंटीबायोटिक होता है जो शरीर में प्रवेश करने वाले सभी प्रकार के हानिकारक विषाणुओ को समाप्त करता है, गो पंचगव्य का प्रयोग करने से शरीर की रोगप्रतिरोधक क्षमता बढ़ती है, शरीर मजबूत होता है रोगों से लड़ने की क्षमता कई गुना बढ़ाता है। उन्होंने कहा कि वर्तमान में वैश्विक महामारी ने सभी को आतंकित किया है। परंतु जिन लोगों की रोग प्रतिरोधक क्षमता मजबूत है। कोरोना उनका कुछ नहीं बिगाड़ पाता है। उन्होंने गो पंचगव्य की विशेषताएं बताते हुए कहा कि वर्तमा